section_heading: Nastupi
paragraph_text: 2006. u osječkom HNK pjevala je ulogu Nancy u operi "Martha" F.von Flotowa, u zagrebačkom HNK u sezoni 2006/07 nastupala je kao Lola u Mascagnievoj "Cavalleria Rusticana", te kao Rosina u Rossinijevom "Seviljskom brijaču". Od 2004-2006.god. je stipendistica CEE- Musiktheater /Deutsche Bank u Beču. U splitskom HNK nastupala je kao Siebel u Gounodovom "Faustu", a u riječkom kao Rosina u Rossinijevom "Seviljskom brijaču". 2007. nastupila je u hvaljenoj produkciji Cimarosinog "Matrimonio segreto" u ulozi Fidalme na ljetnom festivalu u austrijskom Schärdingu. U zagrebačkom HNK je između ostalog nastupala kao Rosina u Rossinijevom "Seviljskom brijaču", Mathilde u Poulencovim "Razgovorima Karmelićaniki", kao Mercedes u Bizetovoj "Carmen", Ciesca u Puccinijevom "Gianni Schicchi", kao Messagiera/ Speranza u Monteverdijevom "L'Orfeo", kao Pepeljuga u istomenoj Rossinijevoj operi, Orlofsky u Straußovom "Šišmišu", te kao Adalgisa u Bellinijevoj operi "Norma". 2012. debitirala je u zagrebačkom HNK kao Bizetova Carmen i kao Mintije u operi "Postolar od Delfta" B. Berse.